user
Yiqiniso elingenakuphikwa lelo mfowethu.
(Usahlinile usalokhu ebambe isandla usikhuluma ubukwerekwere
isiZulu) Angazi noma kufanele kengiyohlola yini kwababonayo
nabanamanga ukuthi ingempela layo le nto isho ukuthini kanye
nokuthi ngiyithole kanjani. Mhlawumbe kusengenzeka nje ukuthi
ngiyithole ngokubekelwa umuntu mumbe esengike ngaxhawulana
naye uma kungeyisona isitshopo.
Khona ngempela sikhathazeke sonke thina malungu omphakathi
ngokubambeka kwakho Chivenga mfowethu njengalokhu
usezinhlungwini nje kwazise ubambe elikhulu iqhaza leli wena
ekuyidwebeni uyibeke ezingeni elingcono nelithe thuthu indawo
yangakithi ebalazweni ngenxa yekhono lakho elibabazekayo
nelincomekayo, ngakho-ke asisoze sakulahla thina mphakathi
kodwa kunalokho siyobe silokhu siwa sivuka kanye nawe ebuhleni
nasezimpicothini eziyisitha somuntu olungile njengawe nje
nozaziyo ukuthi uzimisele ngani empilweni.
(Usikhuluma ubukwerekwere isiZulu) Waze wangiqinisa idolo
Mdluli ngala mazwi akho.
Uyazi ukuthini? Angikafuni ukugonyuluka amaqiniso okwamanje
maqondana nembangela yokuxineka kwakho kanye nokuthi
ungelapheka kanjani, ngenxa yokuthi ngiyobe ngikucindezela
nezinhlungu kakhulu ngokwenze njalo kanye nokugqilazeka
ngenxa yemicabango, kodwa lilonke nje yizinto zabantu lezi.

1. Chaza inhloso yokuba khona komlingiswa onguManqina kulo mdlalo.
assistant
Umbhali uveza ukubaluleka kokuhlalisana kwabantu bakhelene njengoba
uManqina wafika wazochazela uMaMlanduli ngokudilizwa kwabo
emsebenzini. Wafika masishane ukuzolamula ngenkathi kunokuxabana
emndenini wakwaMemela futhi wacebisa uMdaluli ngezindlela ezamukelekile
zokuxazulula izinkinga zomndeni.